61965J0015
DOMSTOLENS DOM
AF 15. DECEMBER 1965
Werner Klaer
mod Den Høje Myndighed for Det europæiske Kul- og Stålfællesskab
Sag 15/65
Processprog: Tysk
Angående:
Annullation af beslutning af 2./16. december 1964 om at knytte sagsøger til generaldirektoratet for økonomi og energi og subsidiært erklæring om, at denne beslutning er ulovlig.
Domskonklusion:
Sagsøgtes beslutning af 2. december 1964, der blev forkyndt den 16. december 1964, og som går ud på at knytte sagsøger til generaldirektoratet for økonomi og energi som assisterende generaldirektør, annulleres.
Generaladvokatens forslag til afgørelse:
—
Søgsmålet bør antages til realitetsbehandling;
—
Den Høje Myndigheds beslutning af 2. december 1964 bør annulleres.
Sammendrag
Tjenestemand — udførte opgaver, lønklasse og beskæftigelse — sammenhæng — administrationens forpligtelser
(EKSF-tjenestemandsvedtægten, artikel 5, 7, bilag I)
Det følger af bestemmelserne i artiklerne 5 og 7 i EKSF-tjenestemandsvedtægten, at tjenestemanden ikke blot har krav på at forblive i sin lønklasse og at modtage den løn, der svarer hertil, men også på, at alle opgaver og beføjelser, der overdrages ham, svarer til den beskæftigelse, som hænger sammen med hans lønklasse i stillingshierarkiet.
Jf. sammendrag nr. 4, dom i sag 102/63, Sml. 1954 — 64, s. 561.